CELEX: 22017D1825
Language: ro
Date: 2015-12-11 00:00:00
Title: Decizia nr. 314/2015 a Comitetului mixt al SEE din 11 decembrie 2015 de modificare a anexei IV (Energia) la Acordul privind SEE [2017/1825]

12.10.2017   
               
               
                  RO
               
               
                  Jurnalul Oficial al Uniunii Europene
               
               
                  L 263/33
               
            DECIZIA NR. 314/2015 A COMITETULUI MIXT AL SEE
      din 11 decembrie 2015
      de modificare a anexei IV (Energia) la Acordul privind SEE [2017/1825]
      COMITETUL MIXT AL SEE,
      având în vedere Acordul privind Spațiul Economic European (denumit în continuare „Acordul privind SEE”), în special articolul 98,
      întrucât:
      
                  (1)
               
               
                  Decizia 2013/114/UE a Comisiei din 1 martie 2013 de stabilire a orientărilor pentru statele membre privind calcularea energiei regenerabile furnizate de pompele de căldură în cazul diferitelor tehnologii de pompe de căldură în temeiul articolului 5 din Directiva 2009/28/CE a Parlamentului European și a Consiliului (1), astfel cum a fost rectificată prin JO L 8, 11.1.2014, p. 32, trebuie încorporată în Acordul privind SEE.
               
            
                  (2)
               
               
                  Directiva 2009/28/CE a Parlamentului European și a Consiliului (2) nu se aplică Principatului Lichtenstein și, prin urmare, Decizia 2013/114/UE nu se aplică Principatului Lichtenstein.
               
            
                  (3)
               
               
                  Prin urmare, anexa IV la Acordul privind SEE ar trebui modificată în mod corespunzător,
               
            ADOPTĂ PREZENTA DECIZIE:
      Articolul 1
      În anexa IV la Acordul privind SEE, după punctul 45 (Decizia 2011/13/UE a Comisiei) se adaugă următorul punct:
      
                  „46.
               
               
                  
                     32013 D 0114: 2013/114/UE: Decizia Comisiei din 1 martie 2013 de stabilire a orientărilor pentru statele membre privind calcularea energiei regenerabile furnizate de pompele de căldură în cazul diferitelor tehnologii de pompe de căldură în temeiul articolului 5 din Directiva 2009/28/CE a Parlamentului European și a Consiliului (JO L 62, 6.3.2013, p. 27), astfel cum a fost rectificată prin JO L 8, 11.1.2014, p. 32.
                  Decizia nu se aplică Principatului Liechtenstein.”
               
            Articolul 2
      Textele Deciziei 2013/114/UE, astfel cum a fost rectificată prin JO L 8, 11.1.2014, p. 32, în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 12 decembrie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 11 decembrie 2015.
         
            
               Pentru Comitetul mixt al SEE
            
            
               Președintele
            
            Oda SLETNES
         
      
      
         (1)  JO L 62, 6.3.2013, p. 27.
      
         (2)  JO L 140, 5.6.2009, p. 16.
      
         (*1)  Nu au fost semnalate obligații constituționale.